Kyk: 'Dronk' spietkop op video vasgelê | Maroela Media
Kyk: 'Dronk' spietkop op video vasgelê
Dié verkeersbeampte was glo dronk aan diens. (Foto: Skermgreep)
Die VF Plus eis 'n volledige ondersoek nadat video's van 'n besope verkeersbeampte wat in Lydenburg rondslinger op sosiale media versprei is.
Die beampte, verbonde aan Mpumalanga se departement van vervoer, is in beeldmateriaal betrap waar hy in winkels rondslenter, in rakke vasloop en wiegend uit 'n winkel strompel. Hy gaan sit dan kop onderstebo op 'n plastiekstoel voor 'n winkel.
Die beampte was aan diens en in volle uniform toe dié opnames gemaak is.
Die video's is verlede Vrydag deur winkeleienaars in 'n winkelkompleks geneem.
Hy is later geïdentifiseer as Mrakeng Phala en Maroela Media het intussen betroubaar verneem hy is niemand anders nie as die verkeershoof van die Thaba Chweu plaaslike munisipaliteit se seun.
Intussen het die VF Plus 'n dringende skrywe aan Mpumalanga se LUR vir veiligheid, sekuriteit en skakeling, Vusi Shongwe, gerig om 'n volledige ondersoek na die voorval te doen en aan die wetgewer te rapporteer.
In 'n verklaring meen die party dat dié betrokke verkeersbeampte se optrede strydig was met sy burgerlike verantwoordelikheid en dat hy geskors moet word hangende die uitkoms van die ondersoek. Indien hy skuldig bevind word, moet daar daadwerklik teen hom opgetree word.
"Dis dit 'n skande dat daar van die publiek verwag word om verkeersreëls en -regulasies na te kom, maar beamptes oortree self die wet," lui die VF Plus se verklaring oor die aangeleentheid.
Navrae oor die voorval is gerig aan die munisipale woordvoerder, Ezrom Sekghobela. Sekhobela het alle navrae verwys na die Mpumalanga- departement van gemeenskapsveiligheid, sekuriteit en skakeling.
Moeti Mmusi, woordvoerder van dié departement, het bevestig dat hulle die video's ontvang het. "Ons dra kennis van die voorval en is besig met 'n ondersoek na die voorval. 'n Voorlopige verslag is ontvang. Die departement wag vir die volledige verslag om te bepaal watter stappe teen die beampte gedoen moet word."
Mmusi meen dat verkeersbeamptes ten alle tye 'n sekere standaard van diens moet handhaaf. "Die voorval sal hanteer word met die nodige aandag en stappe sal daarvolgens gedoen word."
Omstrede video beland Bishops (wéér) in sop
Hy hoef niks te doen om vir 'n salaris te werk,net soos die res wat vir die staat werk.Ons hardwerkende mense betaal en jy kan nie kla oor die diens.As jy as 'n privaat persoon nie werk sit jy op die straat.
Cele se trots….. Bly ek nie in daai beampte se stewels vandag nie
Nee julle…die arme ou is net onvas op sy voete van die skielike klomp vars lug omdat hy nie n masker dra nie.
Wel hy het nie eens 'n masker aan nie. Op die klag van dat hy onder invloed is gaan hulle niks doen want dit sal kom met daar was niemand wat hom laat blaas het of bloed getrek nie, so daai gaan net onder mat inval. Beboet hom dan sonder masker